GiliGold/VAD_KnessetCorpus huggingface dataset:
אייל סיסו: אמרה חברת הכנסת זנדברג שצריכים להתדפק על דלתות, לא, צריך לשלוח מייל, הכול נעשה במייל, אין חובת הגעה, אין חובת התייצבות.
אייל סיסו: חלק מהדברים נסגרים על ידי הקונסולים, יש להם את הסמכות, חלק זה על ידינו, חלק זה על ידינו ברשות האוכלוסין וחלק זה בוועדת החריגים הבין משרדית שעובדת אד-הוק 24/7 כמעט, בווטסאפים.
אייל סיסו: עכשיו הסתכלתי 45 מקרים נידונו אתמול בערב.
אייל סיסו: הריכוז הוא בעיקר בארצות הברית, צרפת, אנגליה וגרמניה, שאר המדינות זה נוגע פה ושם, מוסקבה קצת יותר, באמת עושים עבודה נפלאה, קייב, אבל זה עיקר המדינות.
אייל סיסו: הם עובדים ומקבלים ונותנים לאנשים להגיע, בהתאם לקריטריונים כמובן.
שלומית אבינח: אני רוצה גם להגיד לפרוטוקול שכל הפניות שהגיעו מהוועדה, גם אם הן היו מאוד חריגות, הן טופלו באמת במהירות.
יוסף טייב: זה נכון, גם ברמה האישית.
מיכל וונש: לא, הם עובדים לילות כימים.
שלומית אבינח: אנחנו חייבים לציין את זה כל פעם.
מיכל וונש: לא רק שחייבים לציין את זה, אלא שחלק מהצורך במה שאנחנו עושים פה, אדוני היושב ראש, זה כיוון שהם קורסים תחת הנטל בזה שהם מתמודדים עם מקרה מקרה מקרה, זה אלפי מקרים.
מיכל וונש: יכול אייל להעיד על הצורה שהם עובדים.
דוד ביטן: הם לא צריכים – עזבי, צריך שיהיה קריטריון וזהו.
מיכל וונש: לא, לא נכון.
מיכל וונש: צריך שיהיו קריטריונים גם בשביל השקיפות וגם בשביל המדיניות, אבל גם כיוון שהם קורסים תחת הנטל.
דוד ביטן: גם בשבילכם עדיף, בכמה פניות אתם יכולים לטפל?
דוד ביטן: גם למור-יוסף נמאס לטפל ב - - -
מיכל וונש: נכון, בשביל זה צריך מדיניות ברורה, הוליסטית, שקופה.
יבגני סובה: אתה מכניס את הנושא של לקדם את נוהל קשיש?
נטלי אור חן: שלום.
נטלי אור חן: ראשית אני חייבת לומר שבמהלך כל הדיון הזה יש פה דברים שהם נאמרו והם לא מדויקים.
נטלי אור חן: כמו שכבר צוין פה על ידי חברנו ועל ידכם, רשות האוכלוסין וההגירה מקיימת שיח מקצועי עם הגורמים הרלוונטיים, ביניהם זה משרד החוץ, משרד הבריאות, זה על בסיס של כל שבועיים ומגבשים מדיניות במקרים חריגים בהם נבחנת כניסת הזרים לישראל בתקופת הקורונה.
נטלי אור חן: יש כ-20 קטגוריות שמפורסמות ומעודכנות באופן שוטף באתר הרשות שלנו בשלוש שפות ועל כן לא ניתן לומר שאין מדיניות שהיא ברורה.
נטלי אור חן: לגבי ההקשרים המשפחתיים, גם בהקלות שפרסמנו יש התייחסות מאוד רחבה ליחסים המשפחתיים, וציינתם אותם כאן, אם זה אירועים משפחתיים, אם זה ביקור של חיילים בודדים או של מתנדבי שירות לאומי ואזרחי, וחשוב לי לומר שאנחנו קשובים וערים לשינויים ולפניות שמגיעות אלינו ואנחנו תמיד מקיימים שיח מקצועי ובהתאם להנחיות של משרד הבריאות והשותפים שלנו.
נטלי אור חן: מעבר לזה, דיברו על נוהל הורה קשיש.
נטלי אור חן: נוהל הורה קשיש מעולם לא נעצר, אנחנו מאשרים בלשכות נוהל הורה קשיש, כמובן על פי עמידה בקריטריונים ובנוהל כפי שבשגרה.
נטלי אור חן: קבלת קהל לא נעצרה.
נטלי אור חן: גם כשצמצמנו את קבלת הקהל בימי הסגר עדיין נתנו מענה למקרים דחופים וכיום כל הלשכות פעילות ב-90% מצבת כוח האדם.
נטלי אור חן: ולכן יש פה הרבה אי דיוקים שנאמרו על ידי חברי הכנסת.
נטלי אור חן: נתנו מענה לזוגות, נתנו מענה לזוגות שאינם נשואים.
מיכל וונש: אין טענה שלא נתתם מענה.
נטלי אור חן: נתנו מענה לילדים של תושבים.
נטלי אור חן: צר לי שזה ככה נאמר - -
מיכל וונש: הפוך, ממש הפוך.
נטלי אור חן: מבלי בעצם לרדת לרזולוציות קטנות.
נטלי אור חן: אני לא מתכוונת לפתוח את ה - - -
יבגני סובה: נטלי, שנייה, אנחנו לא מתעמתים איתך.
נטלי אור חן: מתחילת הדרך אנחנו ערים - - -
דוד ביטן: היא לא שומעת אתכם, היא תסיים ואת תדבר.
יבגני סובה: תעצרו אותה רגע.
יבגני סובה: נטלי, התחושה שאת מתגוננת, אנחנו איתך, אנחנו איתכם.
נטלי אור חן: חלילה, זה לא עניין של מתגוננת, זה עניין של אני באה ואני משקפת לכם את מה שנעשה.
יבגני סובה: תצאי מהתחושה הזאת של התגוננות, אנחנו ברוח טובה רוצים פה דברים טובים.
נטלי אור חן: כי כל מה שאמרתם עד עכשיו אלה דברים שנעשו.
נטלי אור חן: אנחנו אלה שמורידים את ההנחיות שלמטה ואנחנו אומרים לכם שהדברים האלה קיימים וחשוב לי מאוד להעמיד אתכם על אי דיוקכם.
דוד ביטן: נטלי, בואי לא ניכנס, אנחנו לא ועדת ביקורת, אנחנו לא מבקר המדינה.
דוד ביטן: את עונה לנו כאילו שאנחנו מבקר המדינה, לא - - -
יבגני סובה: אפילו התחלת לחייך, זה כבר סימן טוב.
נטלי אור חן: לא, זה לא עניין של מבקר המדינה, חשוב לי להגיד שאנחנו עונים לפניות ואנחנו באמת פועלים כי אנחנו מבינים את הצורך, אנחנו רגישים לצורך.
דוד ביטן: שנייה רגע, תעצרי רגע.
דוד ביטן: תני לי לסיים, את לא נותנת לי לסיים.
דוד ביטן: אמרתי, אנחנו לא מבקר המדינה.
דוד ביטן: יש פניות לחברי כנסת, הם לא מדברים מיוזמתם, זה בעקבות פניות, לא תמיד הפניות מדויקות ולכן גם יכולות להיות טעויות.
דוד ביטן: מעבר לזה הם אומרים שכשהם פונים אליכם באופן פרטני אתם מטפלים בזה בצורה יפה.
דוד ביטן: הם אמרו את זה, אז מה בדיוק הבעיה?
דוד ביטן: אתמול דיברתי עם מור-יוסף על זה, אנחנו רוצים שיהיה איזה שהוא קריטריון, כי בעניין הזה יש לנו מאות פניות לגבי ביקור של בני משפחות.
דוד ביטן: אלה משפחות שחייב להיקבע קריטריון אחיד, זאת ההמלצה שלנו בפני מור-יוסף, אנחנו מבקשים שתדונו בזה ותחזרו אלינו בעניין הזה.
דוד ביטן: אני חושב שההמלצה שלנו היא מאוד סבירה וטובה והיא פותרת המון בעיות.
דוד ביטן: דבר שני, נוהל קשיש, תיכף אתה תתייחס לזה, אבל מה לגבי כאלה שהאישה בחו"ל והגבר בישראל, או ההיפך.
יבגני סובה: שטרם התחיל הטיפול שלהם במשרד הפנים, משרד הפנים אפילו לא מכיר בהם כזוג נשוי ובעצם הדבר הזה, לפי הרשימה שפורסמה ביולי לא - - -
דוד ביטן: מה לגבי קשיש?
דוד ביטן: אתה אומר שזה מטופל, אין בעיה?
יבגני סובה: קודם כל אני שמח לשמוע הצהרה ששום דבר לא נעצר ובן אדם שרוצה להביא אמא או אבא מעל גיל 70, 67 או 70, אז אני שמח לשמוע שהדבר הזה לא נעצר כי בגלל שאין בעצם קבלת קהל במשרד הפנים באופן שוטף לכן הבקשות האלה נדחו.
יבגני סובה: אני שמח שאת אומרת לנו את זה, זה מצוין, ואנחנו נוכל להפנות את הפניות.
יבגני סובה: אני באופן אישי מקבל פניות ונוכל להפנות למשרד הפנים ואליכם וכך בעצם לקבוע נוהל מסודר, מגיע זוג לפגישה, בודק את המסמכים וכך אפשר להביא את הבן אדם הזה על פי הנוהל, על פי חוק שקיים במדינת ישראל.
יבגני סובה: זה מצוין, האמירה שלך היא חשובה מאוד ואני מניח שהיא גם מרגיעה הרבה אנשים ששומעים אותך כרגע בהקשר לזה.
יבגני סובה: זה מאוד חשוב, אני שמח על האמירה הזאת.
דוד ביטן: לגבי בני זוג - - -
יבגני סובה: שטרם התחיל הטיפול בהם במשרד הפנים, מאוד חשוב להדגיש.
יבגני סובה: כי אם הם התחילו את הטיפול לפני הקורונה אז אין שום בעיה, הם מאשרים את זה, אבל נניח שמישהו התחתן בחוץ לארץ וטרם פנה לפני הקורונה אז הם לא נכנסים לרשימה הזאת.
יבגני סובה: נכון?
יבגני סובה: תקני אותי אם אני טועה.
דוד ביטן: זה אמנם לא בסמכות של ועדת הקליטה, אבל אם כבר דנים אז אנחנו מדברים על זה.
יוסף טייב: לא, זה יותר מורכב מזה.
יוסף טייב: אני אתן לך דוגמה.
יוסף טייב: יש זוג שפנה אליי, זה סיפור של כבר חודשיים ומשהו, בסופו של דבר ביקשו מהאישה, שהיא ישראלית, להגיע לארץ ולעשות בקשה להביא את בעלה לפה, והיא לא יכולה להגיש את הבקשה וגם לא יכולה לקבוע תור 14 יום כי היא עדיין בבידוד.
יוסף טייב: זאת אומרת בעלה נמצא שלושה שבועות בחו"ל, זוג שהתחתן לפני חצי שנה.
דוד ביטן: טוב, זה מקרה ספציפי.
יבגני סובה: לא, אבל, דוד, אם לפני הקורונה הם לא פנו למשרד הפנים ולא התחילו את הטיפול של התאזרחות לבן הזוג, על פי הנוהל הם לא ברשימה.
דוד ביטן: אבל היא מדברת על משהו אחר, תמר, שהם בני זוג בפועל, אבל שניהם לא חיים בארץ.
יבגני סובה: היא דיברה בדיוק על אותו דבר.
דוד ביטן: זה לא אחד שלא התחיל את ה - - -
יבגני סובה: לא, בדיוק על זה דיברנו.
יבגני סובה: כי הרבה אנשים שהתחתנו בחוץ לארץ הגיעו לקונסוליות, קיבלו דרכונים, אבל לא פנו למשרד הפנים, כי הם המשיכו לחיות – נכון?
יבגני סובה: אני צודק?
נטלי אור חן: אני רוצה רגע להתייחס.
נטלי אור חן: זה בכלל לא נכון לומר שמי שלא התחיל הליך לא מקבלים בלשכות.
יבגני סובה: לא, זה מה שעולה ברשימה, נטלי.
נטלי אור חן: גם באתר שלנו, של רשות האוכלוסין, מדווחים גם על בני זוג שלא נמצאים בהליך ומה המדיניות של כניסה לישראל.
נטלי אור חן: רצוי גם לקרוא מה שכתוב באתר.
נטלי אור חן: אני אומרת לכם שהלשכות שלנו פתוחות.
נטלי אור חן: מבחינת כל מחלקות אשרות במעמד, אנחנו עדיין ממשיכים לקבל פניות, אנחנו ממשיכים לטפל בתיקים.
נטלי אור חן: לא עצרנו.
נטלי אור חן: יכול להיות שהדברים קצת התעכבו בגלל כל מה שהיה פה, אבל עדיין אנחנו עושים את זה.
נטלי אור חן: אין פה שום עצירה, אנחנו מטפלים לפי הקריטריונים שהתפרסמו.
דוד ביטן: מה שאני מבקש ממך זה להעביר את ההחלטה שלנו למור-יוסף על מנת שיבדוק את זה ותשיבו לנו בהקדם.
נטלי אור חן: ההחלטה של הוועדה תעבור, אין שום בעיה, בפני כל הגורמים.
דוד ביטן: עוד משהו, חבר'ה?
מיכל וונש: תודה רבה, אדוני היושב ראש.
מיכל וונש: אני חושבת שאחרי שקיימנו בשבוע שעבר את כל הדיונים של שבוע העלייה ובאמת אני מקווה שהגורמים שנמצאים פה מקבלים את זה כך, אנחנו לא מבקרים ונהפוך הוא, אנחנו מעריכים את העבודה שנעשית, אמרנו את זה כמה וכמה פעמים, לילות כימים.
מיכל וונש: אני רק רוצה להדגיש שאנחנו יושבים בוועדת העלייה והקליטה של כנסת ישראל ואתה מקיים דיונים כל כך חשובים על ההכרח שלנו להסיר חסמים, לאפשר עלייה למדינת ישראל.
מיכל וונש: פה יש חסם נפשי גדול של העולים החדשים, שאנחנו מדברים כל הזמן על השתלבותם, לא רק שהם עלו, שסימנו וי שהם עלו.
מיכל וונש: אני מאוד מעריכה ומוקירה אותך על זה שאתה לוקח את הנושא הזה ומקדם אותו בצורה הזו.
דוד ביטן: טוב, ישיבת מעקב בשבוע הבא.
יבגני סובה: תודה רבה לך.
דוד ביטן: נעשה את זה ביום רביעי הבא, זה לא הרבה זמן, זה 20 דקות.
דוד ביטן: אני פותח את הישיבה, המשך העסקתן של אוכלוסיות ייעודיות בנמל אשדוד.
דוד ביטן: הכוונה להעסקתם של 26 עובדים, בני העדה האתיופית ונשים ובני מיעוטים.
דוד ביטן: עובדים אלה נמצאים באי ודאות תעסוקתית מכיוון שאת הקביעות הם אמורים לקבל בדצמבר 21' לאחר ארבע שנות עבודה.
דוד ביטן: העובדים האלה עזבו בזמנו מקומות עבודה, חלקם, וכרגע עתיד להיחתם הסכם שהם לא בתוך ההסכם הזה.
דוד ביטן: לצערי הרב לא התקדם כלום מהישיבה הקודמת.
דוד ביטן: אני אומר לכם חד משמעית שאני לא אוותר בעניין הזה.
דוד ביטן: דבר שני, אני דיברתי עם השרה, היא מתחמקת קצת ממני, היא אמרה שמנכ"ל משרד התחבורה יעלה בזום.
דוד ביטן: אני ביקשתי ממנה לא לחתום על ההסכם עם נמל אשדוד בלי שה-26 האלה בפנים, חד וחלק.
דוד ביטן: אני אומר לך את האמת, אם היא תחתום אז היא במלחמת עולם איתי.
דוד ביטן: אין, לא תהיה חתימה, כל עובדי הנמל ייפגעו אם ה-26 האלה לא בפנים.
דוד ביטן: אני לא מקבל את הטענה שהיה איזה שהוא הסכם לפני חצי שנה, אז מה קרה?
דוד ביטן: אז עושים תיקון קטן להסכם, עוד לא נחתם ההסכם.
דוד ביטן: מבחינתי זו ישיבה קצרה.
דוד ביטן: זה שהמנכ"ל סירב להופיע זה מדאיג אותי, מה הבעיה הייתה להופיע ולהגיד שהם לא יחתמו עד שיאושר העניין הזה?
דוד ביטן: אני לא מקבל את זה, זה עניין חברתי ממדרגה ראשונה, זה לא משפיע על נמל אשדוד, זה בשוליים מבחינה תקציבית.
דוד ביטן: כל העניין הזה שהאוצר מבלבל את המוח על כל מיני דברים, אלה שטויות במיץ עגבניות.
דוד ביטן: אז אני לא מקבל את זה.
דוד ביטן: אני יודע שזה לא קשור לנמל, זה קשור לאוצר, לכן אני לא בא אליכם בטענות, אבל משרד התחבורה לא יחתום על ההסכם, צריך להפעיל לחץ.
תומר שרבף: ביקשתם אותי להגיע?
תומר שרבף: כי הייתי גם בוועדה הקודמת.
דוד ביטן: אתה זה שמחליט להוסיף את האתיופים או לא?
דוד ביטן: אם זה אתה אז דבר, אם לא - - -
תומר שרבף: אני תומר, אני הייתי גם בוועדה הקודמת.
שלומית אבינח: הוא היה בדיון הקודם, אבל אמרו שגם עכשיו אוהד - - -
דוד ביטן: תשמע טוב.
דוד ביטן: אני לא יודע אם שמעת מה שאמרתי קודם.
דוד ביטן: אנחנו נדרוש ממשרד התחבורה לא לחתום על הסכם עם הנמל בלי ה-26 עולי אתיופיה שייכנסו לתוך ההסכם.
דוד ביטן: אם אתם תטענו שבגלל זה אני דופק את כל עובדי הנמל אז שיהיה ככה.
דוד ביטן: תאמינו לי שיש לי את היכולת הפוליטית למנוע מהשרה לחתום על ההסכם, אז חבל על המאבק הזה.
דוד ביטן: נתתי לכם שלושה חודשים, ישבתי בשקט כדי שהנושאים ייפתרו בצורה פשוטה, בהסכמה.
דוד ביטן: כנראה שהאוצר, אני לא יודע מה עומד לו בראש, ה-26 האלה לא משפיעים, לא על ההסכם הקיבוצי הזה, לא על הנמל, לא תקציבית, לא כלום.
דוד ביטן: למה לפגוע באוכלוסייה מוחלשת?
דוד ביטן: אין לכם קצת דברים בלב שלא הכול זה סעיפים תקציביים?
דוד ביטן: מה גם שהנמל מסכים.
דוד ביטן: תנו אתם גם הסכמה, תעשו תיקון קטן להסכם ונגמר העניין.
דוד ביטן: היום אני במקרה נפגש עם שר האוצר, אני גם אדבר איתו על זה.
דוד ביטן: לא יהיה דבר כזה, ההסכם הזה לא ייחתם, ואם צריך, אם בטעות הוא ייחתם אנחנו נלך לבית הדין לעבודה, הוועדה תלך, אנחנו נלך, אנחנו נבקש מהיועצת המשפטית להכין בקשה לבית המשפט על העניין הזה של ההסכם.
דוד ביטן: אז בשביל מה אתם נכנסים איתנו לפינה שאף אחד לא ייצא ממנה טוב?
דוד ביטן: לא אני ולא אתם.
דוד ביטן: אתה רוצה עוד כמה ימים לחשוב?
תומר שרבף: לא, הנושא מאוד ברור, גם כשהצגתם אותו פעם שעברה בוועדה וגם העובדים מציגים אותו, הוא תחת ההסתדרות, שגם מייצגת את העמדה הזאת והעמדה הזאת מאוד ברורה.
תומר שרבף: מאז הוועדה הקודמת ועד היום היו הרבה מאוד שעות של משא ומתן וזה אחד מהנושאים שגם ייפתרו במסגרת המשא ומתן, וכמו שגם צד משרד התחבורה לא חייב לחתום גם ההסתדרות לא חייבת לחתום על אף הסכם שלא תהיה עליו הסכמה וזה בסדר גמור.
דוד ביטן: אף אחד לא חייב לחתום, אין בעיה.
דוד ביטן: אני אומר לך את האמת, בסדר, אני אדבר עם שר האוצר, האם אתם רוצים שאנחנו נוציא הודעות לתקשורת בעניין הזה, שבגלל 26 עולי אתיופיה שאתם לא מוכנים שייכנסו להסכם אתם מונעים חתימה?
דוד ביטן: אתם מונעים את חתימת ההסכם.
דוד ביטן: זהו.
דוד ביטן: אני מבקש ביום רביעי ישיבת המשך, עד יום רביעי שייתנו תשובה, גם משרד התחבורה וגם משרד האוצר בעניין הזה.
דוד ביטן: נתתי להם זמן, כנראה שישבתי בשקט וזה גם כן לא טוב.
דוד ביטן: כן, המנכ"ל.
דוד ביטן: מה איתכם?
משה ז'נה: בוקר טוב.
משה ז'נה: מאז הישיבה האחרונה התקיימו שלוש או ארבע פגישות על מנת לקדם את ההסכם.
משה ז'נה: מאוד חשוב שנבין, נמל אשדוד מקדם אוכלוסיות באשר הן ובטח את האוכלוסיות שאנחנו מדברים עליהן.
משה ז'נה: אנחנו מדברים על עובדים טובים, אין לנו פה שום אי שביעות, אני גם אמרתי את זה בפעם שעברה.
דוד ביטן: כן, אני יודע, אם הם היו עובדים לא טובים לא הייתי נלחם עליהם.
משה ז'נה: יחד עם זאת מאוד חשוב שנבין את האתגר שעומד בפני הנמל, זו התחרות.
משה ז'נה: בסופו של דבר האחריות שלי לשמור על 1,400 עובדים.
משה ז'נה: ההסכם טומן בחובו את הדבר המשמעותי של לעודד פרישה מוקדמת, גם האוצר בא בגישה מאוד חיובית על מנת לעודד את הפרישה המוקדמת וכולי תקווה שסביב העידוד הזה נוכל להשאיר את האנשים שאנחנו רוצים, את הצעירים ואת הטובים, ולעודד את ה - - -
דוד ביטן: בעיקרון אתם מסכימים לתקן את ההסכם ולהכניס אותם?
משה ז'נה: שוב, הכול מותנה בכמה יצליחו הוועדים, כי הכדור פה לא חונה רק אצל האוצר, כי אם לא תהיה פרישה מוקדמת, המשמעות היא שאנחנו נהיה במצב ש - - -
דוד ביטן: אני לא נכנס ל - - -
משה ז'נה: לא, אבל בפעם שעברה, כבוד היושב ראש, ההבנה שלך שבעצם הכדור נמצא בין הוועדים שצריכים לעודד פרישה מוקדמת.
משה ז'נה: ככל שנצליח לעודד פרישה מוקדמת נוכל לה - - -
דוד ביטן: אין בעיה, מסכים איתך.
דוד ביטן: לפרישה מוקדמת יש לכם מספר, נכון?
משה ז'נה: אנחנו מדברים על - - -
דוד ביטן: אז הם יהיו בתוך המספר הכללי שממנו יש פרישה מוקדמת.
משה ז'נה: לכן אין ויכוח, לכן מה שאני מציע, לאור העובדה שאנחנו בשיאו של ההסכם, כולי תקווה שבשבועות הקרובים אנחנו נהיה אנשי בשורה ולכן, ברשותך, הדבר הכי טוב לעשות, להזמין אותי שוב, אני אגיע לפה פיזית, אני לא בזום.
דוד ביטן: אנחנו עושים ביום רביעי.
דוד ביטן: אתה לא חייב לבוא, ביום רביעי אתה מספיק בזום.
משה ז'נה: לא, אין לי בעיה, זה אירוע מספיק חשוב שנעצור את הדברים בשגרה ונפנה את הזמן.
משה ז'נה: אני חושב שבעוד חודשיים-שלושה לבוא ולהזמין ולעשות על זה בדיקת מעקב.
דוד ביטן: לא יודע, עוד חודשיים-שלושה אולי יהיו בחירות, אני חייב לסיים את זה.
דוד ביטן: אחר כך בבחירות אני לא יכול להתכנס.
דוד ביטן: ועד העובדים, אני מבקש עד יום רביעי הסכמה של הוועדים לעניין הזה, שהתוספת של ה-26 איש לא תפגע במה שהמנכ"ל אומר, בסדר?
דוד ביטן: גם עליכם יש איזה שהיא חובה.
גד בוטבול: בוקר טוב.
גד בוטבול: קודם כל תודה רבה שזימנתם אותנו.
גד בוטבול: לא מדובר על 26, מדובר על 31.
גד בוטבול: ראוי מאוד לציין כי יש עוד חמישה עובדים שחלק מהם - - -
דוד ביטן: בסדר, אז יהיה 31.
גד בוטבול: אז חשוב מאוד לציין 31 עובדים.
דוד ביטן: זה גם עולי אתיופיה?
שלומית אבינח: לא, בני מיעוטים ונשים.
דוד ביטן: אוקיי, שיהיה.
דוד ביטן: אני ועדת העלייה, אני לא קשור לבני מיעוטים.
גד בוטבול: אני יודע.
דוד ביטן: זה ועדה אחרת אם אתם רוצים, אני דואג לעולי אתיופיה.
גד בוטבול: קודם כל מאוד מאוד שמחתי לשמוע את מה שאמרת, לגבי מקסימום לפנות לבית הדין הארצי לעבודה, כי באמת מדובר בסך הכול בקבוצה מאוד מאוד קטנה של עובדים שבסוף - - -
דוד ביטן: בסדר, אנחנו לא נעשה לכם את העבודה.
דוד ביטן: אני רוצה אישור של הוועד, תדאג לזה עד יום רביעי, מה שהמנכ"ל אומר, שזה לא יפגע במכלול.
דוד ביטן: עצם זה שמוסיפים עוד 26 עובדים לסך הכול זה לא פוגע בהתחייבות שלכם לפרישה מוקדמת.
דוד ביטן: את זה אנחנו צריכים לקבל, בסדר?
דוד ביטן: זה הצד שלכם.
דוד ביטן: יש לנו פה הסכמה של ה - - -
דניאל איילו: אני רוצה להגיד, בבקשה, משהו.
דוד ביטן: לא, לא צריך, שמענו אתכם בפעם שעברה.
דוד ביטן: יש לנו פה הסכמה של החברה לקבל את העובדים האלה להסכם, אנחנו צריכים רק הסכמה של האוצר ומשרד התחבורה, זה הכול.
דניאל איילו: כבוד היושב ראש, הייתי רוצה לחדד משהו, משהו חשוב.
דוד ביטן: לא, אין צורך, עזוב.
דוד ביטן: אתם רוצים לחזור על מה שכבר שמענו, אין צורך בזה.
גד בוטבול: אני רוצה לומר רק עוד דבר אחד, בוא לא נשכח שלגבי האוכלוסייה הזאת יש חוק ובואו לא נשכח עוד דבר, הכי חשוב, שאנחנו נשארים חברה ממשלתית.
דוד ביטן: לא, החוק לא קובע פה, אתה יודע למה?
דוד ביטן: כי אפשר לקלוט 26 אחרים מיד אחרי שההסכם ייחתם ואז הם עומדים בתנאי החוק.
דוד ביטן: זה לא פותר להם את הבעיה ל-26 הספציפיים האלה.
דוד ביטן: הם יעמדו בתנאי החוק אם הם יפטרו אותם ויקלטו אחרי ההסכם, הם גם יעמדו, כי ההסכם לא מדבר על כל שנה, אם הם עומדים עכשיו אז עומדים עכשיו, החוק לא קובע פה.
דסטה גדי יברקן: בוקר טוב.
דסטה גדי יברקן: קודם כל אני באמת מודה לך, אדוני היושב ראש, זה לא מובן מאליו שאתה כמעט שבוע אחרי שבוע עוסק בנושאים של העלייה של יוצאי אתיופיה בפרט וכל הכבוד ואני מסיר בפניך את הכובע, אדוני.
דסטה גדי יברקן: דבר נוסף, המשפט שאומר, מי שמרחם על אכזרים סופו להתאכזר לחלשים.
דסטה גדי יברקן: זה בדיוק מה שקורה באוצר.
דסטה גדי יברקן: באוצר מוותרים במיליוני ובמאות מיליוני שקלים לוועדים ולכל מיני אנשים, כולל תספורות של כל מיני אנשים ודווקא בעובדים החלשים האוצר החליט שהוא עומד על הדקויות.
דוד ביטן: לא, אולי האוצר מפחד שאם יפתחו את ההסכם יהיו להם צרות אחרות, אבל בסדר.
דסטה גדי יברקן: האוצר לא צריך לפחד.
דסטה גדי יברקן: גם נשיא המדינה, האוצר, כל השרים, עשו סיבוב על האנשים האלה, יחצנות, מסיבות עיתונאים, כאילו הם איזה דוגמניות שנחתו מהחלל והצטלמו איתם לשער לחדשות, הנה קלטנו את האתיופים, את הבדואים, את הנשים, תראו איזה יופי, נכנסו לנמל.
דסטה גדי יברקן: נכון?
דסטה גדי יברקן: אתם מסכימים איתי?
דסטה גדי יברקן: כך היה, כך שיווקו את זה כאילו עכשיו נחתם שלום בעולם.
דסטה גדי יברקן: הדבר הזה, עכשיו כשהם באים לצאת, בושה, ואני בקשר יום יומי עם הוועד - - -
דוד ביטן: לא, אבל אתה טועה.
דוד ביטן: אתה שומע את המנכ"ל.
דסטה גדי יברקן: בהחלט, אני מגיע אליהם, אני נפגשתי גם - - -
דוד ביטן: המנכ"ל בעד להכניס אותם, אין בעיה.
דסטה גדי יברקן: אני גם נפגשתי עם מנכ"ל החברות הממשלתיות וגם שיגרתי מכתב, גם לאוצר וגם למשרד התחבורה, כאילו בעניין הזה כמעט שלא – אני ממש שמח לשמוע על הגישה שלכם, שזה מה שצריך להיות, חוץ מזה שאתם קולטים עובדים מצוינים שהם עובדים בתוך המערכת.
דסטה גדי יברקן: אני כבר קיימתי פגישה עם עורך דין, הייתי ממש צעד לפני הגשת עתירה לבית משפט בשיחה עם בני המשפחות של העובדים, באישורם, בהסכמתם.
דסטה גדי יברקן: אני מאוד שמח למה שאתה עושה כרגע, הוועדה, מה שאתה אומר, אני מסכים איתך, גם בגישה, גם במיליטנטיות וגם בתוכן של הדברים.
דסטה גדי יברקן: הנושא הזה הוא לבושתנו ש - - -
דוד ביטן: לא, אני חיכיתי בסבלנות, לא הייתי מיליטנטי.
דסטה גדי יברקן: לבוא, לעשות הסכם, להכניס את האנשים האלה לנמל אשדוד.
דסטה גדי יברקן: כל נמל הוא של האזרחים והעובדים צריכים לשמור על הזכויות.
יוסף טייב: אני אהיה קצר, אדוני היושב ראש, אני רק רוצה לחדד לאוצר שמאחורי המילים שלך עומדים כלל חברי הוועדה.
יוסף טייב: היו לי שיחות מאחורי הקלעים ובפרוזדורים, אנחנו מגבים כל מילה של יושב ראש הוועדה, אנחנו נלך איתך על הסיפור הזה עד הסוף וזה מה שהיה חשוב לי להגיד.
יוסף טייב: הוא לא אומר את זה בשמו, הוא אומר את זה בשם כלל חברי הוועדה ודיברתי עם רוב חברי הוועדה לפני הישיבה וזה חשוב, אני חושב שיש פה אמירה ואנחנו מברכים אותך.
דוד ביטן: אוקיי, ישיבה ביום רביעי בבוקר, נשמע את האנשים.
דוד ביטן: עד אז אני כבר אתפוס את שרת התחבורה, המתחמקת אני קורא לה.
דוד ביטן: פתאום היא לא עונה לטלפון והמנכ"ל לא רוצה להופיע.
שלומית אבינח: המנכ"ל היום בבוקר ביטל.
דוד ביטן: בושה.
גד בוטבול: אני חייב להגיד משהו בעניין השרה, כבוד היושב ראש ביטן.
גד בוטבול: אני יודע שהשרה פועלת לעזור לכל העניין הזה.
דוד ביטן: למה המנכ"ל של המשרד לא יכול לבוא ולהצהיר שלא יהיה הסכם ושהם ידאגו לתקן אותו לפי מה שצריך?
דוד ביטן: למה הוא לא עושה את זה?
גד בוטבול: אני לא יודע מה קרה, אולי קרה איזה משהו.
דוד ביטן: אם הוא לא מופיע יש איזה סיבה.
דוד ביטן: אל תגן עליה, יש לזה סיבה.
דוד ביטן: תאמין לי, אני חבר שלה הרבה יותר ממך ואני אומר לך שפה היא אמרה לי: אין בעיה, המנכ"ל יופיע והוא יגיד את זה, והוא נעלם.
דסטה גדי יברקן: בעתירה אני צריך לבדוק אם אני כנציג ממשלה יכול להצטרף לעתירה.
דסטה גדי יברקן: אני איתך בעניין הזה.
דוד ביטן: לא צריך עתירה, זה ייפתר לפני, תאמין לי.
דסטה גדי יברקן: בסדר, נפתור, אבל אם כן אנחנו שם, כולנו.
דניאל איילו: כבוד היושב ראש, אפשר להגיד מילה או שתיים?
דניאל איילו: יש פשוט נקודה שהיא לא מובנת.
שלומית אבינח: הוא הגיע מאשדוד, בבוקר.
דוד ביטן: אבל שמענו אותו בפעם שעברה.
דניאל איילו: אני הגעתי במיוחד באמת כדי להגיד את הדברים שיש לי.
דניאל איילו: קודם כל יש נקודה פה שהיא לא מובנת.
דניאל איילו: הנקודה היא שמתנים כרגע את הכניסה שלנו לתנאים של העובדים לקביעות ולכל הרפורמה ראש בראש, זה אומר אחד פורש אחד נכנס.
דניאל איילו: זה גם עדיין נתון להחלטה של הנמל, כביכול אנחנו עדיין נשארים בחוץ.
דניאל איילו: אנחנו לא בהסכם.
דוד ביטן: לא, זה יתוקן בהסכם.
דוד ביטן: מה שהמנכ"ל אמר, לא הבנת - - -
דניאל איילו: מה שאנחנו היינו רוצים לראות - - -
דוד ביטן: מה שהוא אמר, שאם תהיה התחייבות כללית אז הוא יקלוט את כולם.
דוד ביטן: הוא מבחינתו מעניין אותו רק התוצאה הסופית, זאת אומרת צריכים חלק לפרוש וזה לא בא אחד תמורת אחד, אלא אתם נכנסים למכלול - -
דניאל איילו: אנחנו עדיין בתנאי.
דוד ביטן: - - שאם יפרשו מספיק אנשים הכול בסדר.
דסטה גדי יברקן: אתה לא מבין?
דסטה גדי יברקן: יש פה משחק הרבה יותר גדול שאתם רק שחקנים קטנים כדי להשלים את התמונה.
דניאל איילו: אני יודע, אנחנו היינו רוצים להיות חלק מההסכם בלי להתנות שום דבר, כי זה מה שהיה עד היום לכל עובדי הנמל וזה משהו שדווקא אצלנו מתחיל וזה לא נראה טוב.
דוד ביטן: בסדר, אם הוועד יתחייב, לא משנה אם אתם נכנסים או לא, שהוא נשאר בהתחייבות שלו להוציא, אני לא יודע כמה, אני לא יודע את המספר, כמה שה-X, אז מנכ"ל הנמל לא יתנגד לזה שכולכם תיכנסו בלי אחד תמורת אחד, בגלל שתהיה התחייבות שההסכם לא משתנה לגבי מספר הפורשים.
דוד ביטן: אמרתי נכון?
קריאה: אהה.
דסטה גדי יברקן: בהצלחה.
דוד ביטן: טוב, הישיבה נעולה, תודה רבה לכולם.
דוד ביטן: אני מתכבד לפתוח את הישיבה, הנושא המשך דיון בטיפול משרדי הממשלה בתופעת הגזענות.
דוד ביטן: קודם כל אני מודה לכבוד היושב, יושב ראש המועצה שקשורה לתחום הזה, במשרד המשפטים, שהואלת לבוא שוב פעם אלינו בעניין הזה.
דוד ביטן: בישיבה הקודמת גילינו מספר דברים, כמו למשל ממוני גזענות חייבים להיות רק במשרדי ממשלה, אין כל חובה למינוי ממונה בשלטון המקומי או בתאגידים ציבוריים בחברות הממשלתיות, דבר שצריך לתקן.
דוד ביטן: ממלאת מקום מנכ"ל המשרדים סיגל יעקובי השתתפה בדיון הקודם, היא אמרה בדיון הקודם שהתיקונים שלא קשורים לקנסות מנהליים והעמדה לדין יתבצעו מהר, שבמשרד המשפטים יעבדו על זה, ועוד כהנה וכהנה כשהייתה הסכמה כללית שצריך לעשות תיקון חוק על מנת שהסמכויות שקשורות לנושא הזה יהיו סמכויות יותר אופרטיביות, שזה לא יהיה רק דקלרטיבי, אלא אפשר יהיה לטפל בזה בצורה יותר רצינית.
דוד ביטן: היום גב' יעקובי דיברה איתי בטלפון על דברים שהם עושים, זה ייקח קצת זמן, כמובן, אנחנו יודעים, משרד המשפטים עובד לאט, יש לו עוד עבודות, במיוחד בתחום הקורונה היום, אבל תיכף אני אעלה אותה בזום כדי שהיא תבהיר את הדברים.
דוד ביטן: כבוד השופט, אתה רוצה להגיד משהו?
אליקים רובינשטיין: כן, תודה רבה, אדוני.
אליקים רובינשטיין: קודם כל, אדוני היושב ראש, אני שמח שאתם מקיימים את הישיבה ושהוועדה מתמסרת לעניין כי הדחיפה של הרוח הגבית, מה שנקרא, היא מאוד חשובה.
אליקים רובינשטיין: משרד המשפטים באמת התעסק בזה, אבל כמו שציינת בטובך, זה איטי.
אליקים רובינשטיין: אני כאן היום כדי לנסות לשכנע גם אותם, נמצא כאן כמובן, אווקה זנה, שהוא מנהל היחידה, להכות על הברזל ולקדם את החקיקה.
אליקים רובינשטיין: הקושי הוא אינהרנטי למצב, היחידה עושה עבודה מאוד יפה, היחידה בראשות אווקה זנה, אלא מה?
אליקים רובינשטיין: אין להם סמכויות פורמליות, יש להם סמכויות מהחלטת ממשלה, שזה משרדי הממשלה, איך היו אומרים פעם?
אליקים רובינשטיין: ירצו יאכלו, לא ירצו לא יאכלו.
דוד ביטן: מה שנקרא יכולים לשים פס, בלשון פשוטה.
אליקים רובינשטיין: כן, איך היה אומר יצחק רבין המנוח?
אליקים רובינשטיין: הוא היה אומר לנו תמיד, סמכות ואחריות.
אליקים רובינשטיין: אז אם יש לך אחריות אתה צריך גם סמכות.
אליקים רובינשטיין: העיגון של היחידה בחקיקה הוא חיוני והדבר הזה צריך לקבל דחיפה כי הטחנות של משרד המשפטים באמת טוחנות לאט, יש להם קורונה ויש להם הרבה בעיות.
דוד ביטן: אם הם התחילו לטפל הם יחסית עובדים מהר, אבל יחסית אליהם.
אליקים רובינשטיין: אני מדבר כנציג ציבור, אני שם מתנדב במועצה הזאת, ראיתי מסמך, מסמך יחסית טוב, הוא לא כל מה שהיחידה הייתה רוצה, אבל מסמך יחסית טוב, אבל המסמך הזה הוא נייר שמתחיל תהליך.
אליקים רובינשטיין: אני אספר סיפור כדי לסיים.
אליקים רובינשטיין: בצבא לפני הרבה שנים הייתי בקורס שפיקד עליו מאיר פעיל המנוח, שהיה גם חבר כנסת אחר כך, והוא הסביר לנו את חשיבות הזריזות, גם ביהדות יש בספר 'מסילת ישרים' ובכל מיני מקומות, ואז הוא סיפר שבזמן העלייה השנייה מגיע פועל עולה חדש לקבל עבודה אצל איזה איכר ותיק בפתח תקווה והוא נותן לו דלת לצבוע, והוא צובע והוא שר, לאט לאט הוא שר, אז האיכר מסתכל עליו עקום והוא אומר לו: תסלח לי, העבודה לא מוצאת חן בעיניך?
אליקים רובינשטיין: אומר לו בעל הבית: העבודה נהדרת, אבל אולי תחליף את השיר, תשיר איזה פלא, איזה פלא.
אליקים רובינשטיין: הרעיון הוא להחליף את השיר.
דוד ביטן: אין בעיה, אנחנו נדבר איתה עכשיו וגם הבקשה שלנו לסיים את זה מהר.
אליקים רובינשטיין: בזה הייתי רוצה שהוועדה תעזור.
אליקים רובינשטיין: ובנושא הגזענות, גזען קטן יש בכל מקום, השבוע ראינו את הסיפור הזה עם מאמן הספורט שלמה שרף וההתבטאויות שלו, הוא לא היחיד, יש גזען קטן, בהם צריך להיאבק, וזה הסיפור.
אליקים רובינשטיין: תודה רבה.
דוד ביטן: אנחנו גם נבקש ממשרד המשפטים, כיוון שאתה יושב ראש העמותה, שיתייעצו איתך גם על הנוסחים וגם על הסמכויות.
אליקים רובינשטיין: אני אשמח.
אליקים רובינשטיין: זה לא עמותה, זה מועצה, והייתי רוצה שהיא גם תעוגן בסמכויות של הוועדה.